16/05/2019 | Administración LocalMunicipal
Mesía
Bases e convocatoria de procedemento de selección para a contratación laboral temporal de dous/dúas socorristas

Por Decreto da Alcaldía, de data 10.05.2019, convocouse proceso selectivo para a contratación laboral temporal de dous/dúas socorristas segundo as bases que de seguido se publican. “BASES DO PROCESO SELECTIVO PARA A CONTRATACIÓN TEMPORAL DE DOUS/DÚAS SOCORRISTAS PRIMEIRA.–OBXECTO DA CONVOCATORIA. O obxecto da presente convocatoria é a CONTRATACIÓN en réxime de dereito laboral, a xornada completa, baixo a modalidade de contrato temporal por obra ou servizo determinado, de acordo co artigo 15.1. a) do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, de DOUS/DÚAS SOCORRISTAS para o Concello de Mesía. A xornada de traballo é de 40 horas á semana e o salario é de 1.280,54 euros brutos ao mes, incluída a parte proporcional das pagas extraordinarias. SEGUNDA.–DURACIÓN DO CONTRATO E FUNCIÓNS DO TRABALLADOR. Os/as aspirantes seleccionados/as no presente proceso selectivo incorporaranse ao concello, dándose de alta na Seguridade Social e demais requisitos legais, ata a finalización do servizo, tendo o contrato unha duración dende o día 20 de xuño ao 1 de setembro de 2019, ambos os dous incluídos. As funcións propias do posto son a realización do servizo de vixilancia e salvamento nas piscinas municipais do Concello de Mesía. TERCEIRA.–PUBLICIDADE. A convocatoria e as bases do presente proceso selectivo publicarase no Boletín Oficial da Provincia (BOP), na páxina web do concello (www.concellodemesia. gal) e no taboleiro de edictos da Casa Consistorial. Os resultados das probas, a efectos de notificación dos/as interesados/as, así como as citacións e emprazamentos deles/as, levaranse a cabo unicamente a través da páxina web e do taboleiro de anuncios do concello. CUARTA.–REQUISITOS DOS/DAS ASPIRANTES. Para poder tomar parte no proceso de selección será necesario que os/as aspirantes reúnan, na data de finalización do prazo de presentación de instancias, os seguintes requisitos: 1. Ter cumpridos os 16 anos de idade e non exceder a idade máxima de xubilación.2. Ter a nacionalidade española. Tamén poderán participar nacionais doutros Estados nos termos do artigo 52 da Lei 2/2015, do 29 de abril, de emprego público de Galicia.3. Non estar separado/a mediante expediente disciplinario do servizo de calquera das Administracións públicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional doutro Estado, non estar inhabilitado/a ou en situación equivalente ni estar sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público.4. Non padecer enfermidade ou defecto físico ou psíquico que impida o desempeño das correspondentes funcións.5. Posuír a titulación de socorrista en salvamento e primeiros auxilios segundo o establecido no artigo 6.1. ou disposición transitoria única do Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia.6. Estar inscrito no Rexistro Profesional de Socorristas de Galicia. En defecto de inscrición, ter presentada a solicitude de inscrición no citado Rexistro Profesional, sempre, neste último caso, que desde a data de presentación da solicitude non teña transcorrido o prazo de 3 meses de que dispón a Academia Galega de Seguridade Pública para ditar resolución expresa. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do dito Decreto 104/2012, así como do Título de Socorrista Acuático ou titulación equivalente ou que a englobe. QUINTA.–SOLICITUDES. As/os interesadas/os deberán presentar a solicitude de participación segundo o Anexo I destas bases acompañada da seguinte documentación: – Copia cotexada do DNI. – Copia cotexada da titulación de socorrista en salvamento e primeiros auxilios segundo o establecido no artigo 6.1. ou disposición transitoria única do Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia. – Copia cotexada da inscrición no Rexistro Profesional de Socorristas Acuáticos de Galicia ou da correspondente solicitude e a declaración responsable. – Copia cotexada do Celga 3 ou equivalente, de ser o caso. De non acreditar o coñecemento do idioma galego, será obrigatorio realizar un exercicio práctico ante o Tribunal que consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. O exercicio cualificarse de apto ou non apto. Non superarán este exercicio aqueles aspirantes que non obteñan a cualificación de apto, e, en consecuencia, quedarán excluídos do proceso selectivo A presentación da solicitude coa documentación farase no Rexistro Xeral do Concello (Xanceda, s/n, 15685, Mesía) en horario de 8.00 a 15.00 horas, de luns a venres, por calquera dos medios establecidos no artigo 16.4 da Lei 39/2015, do 1 de outubro, do procedemento administrativo común das Administracións Públicas, no prazo de sete días naturais, contados dende o seguinte ó da publicación da presente convocatoria no Boletín Oficial da Provincia. Non obstante, e dada a urxencia da contratación, os/as aspirantes que presentasen a documentación noutros lugares que non fose o Rexistro Xeral do Concello deberán remitir un fax, ao número 981687069, dando aviso da presentación de instancia, presentando xustificación da solicitude e copia escanada do contido da solicitude ao correo electrónico correo@concellodemesia. gal ou ben por Fax ao número 981687069. Se non cumpren con este requisitos non serán admitidas as solicitudes presentadas ao concello mais tarde do prazo previsto. SEXTA.–LISTA DE AMDITIDOS/AS E EXCLUÍDOS/AS. Rematado o prazo de presentación de solicitudes publicarase no taboleiro de anuncios e na páxina web do concello, nun prazo non superior a 3 días hábiles, unha relación de aspirantes para o posto, especificando o cumprimento dos requisitos. Os/as aspirantes terán, se é o caso, un prazo non inferior a 3 días hábiles para a subsanación de deficiencias e/ou reclamacións dende a publicación da dita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios e na páxina web do concello. No caso de que non exista necesidade de subsanación nin de reclamación, a primeira lista será definitiva. Nesta mesma resolución nomearase e emprazarase ao Tribunal e aos aspirantes admitidos para a realización da proba sinalada na base oitava. SÉTIMA.–TRIBUNAL CUALIFICADOR. O tribunal cualificador estará composto por un presidente, un secretario, e tres vogais de conformidade co artigo 60 do Real Decreto lexislativo 5/2015 do 30 de outubro, polo que se aproba o Texto refundido da lei do estatuto básico do empregado público. Todos/as os/as vogais deberán contar con titulación igual ou superior á esixida como requisito dos aspirantes. O tribunal cualificador non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De todas as reunións que faga o tribunal o/a secretario/a redactará acta. As decisións se adoptarán por maioría de votos dos membros presentes resolvendo en caso de empate o voto de calidade do/a presidente/a do tribunal. Os membros do tribunal absteranse de intervir e comunicarano á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan en aplicación das presentes bases, así como, nos casos non previstos polas mesmas. A composición do tribunal cualificador darase a coñecer xunto coa relación definitiva de admitidos. OITAVA.–SISTEMA DE SELECCIÓN. A selección efectuarase polo sistema de concurso-oposición: 1. Fase de concurso: a) Experiencia profesional ou servizos prestados, ata un máximo de 5 puntos. Por servizos prestados na Administración Pública ou empresa privada como socorrista: 0,50 puntos por mes. b) Cursos, ata un máximo de 3 puntos: De formación: cursos relacionados coa actividade e tarefas do posto de traballo a desenvolver impartidos por unha administración ou entidade pública ou homologadas por elas: – De 21 a 40 horas: 0,30 puntos por curso. – De 41 horas ou máis: 0,50 puntos por curso. – Por ter realizado un curso de manexo de desfibrilador externo semiautomático (DESA) impartido por persoal cualificado: 1,50 puntos.2. Fase oposición. Exame tipo test. Puntuación máxima: 20 puntos. Puntuación mínima: 10 puntos. Realización dunha proba escrita sobre materias relacionadas co temario do Anexo II destas bases. Consistirá nun exame tipo test de 20 preguntas e valorarase de 0 a 20 puntos debendo obter o aspirante unha puntuación mínima de 10 puntos para superar a proba. Cada pregunta acertada valorarase con 1,00 punto e cada pregunta fallada descontará 0,50 puntos.3. O resultado final da oposición obterase sumando a puntuación da fase de oposición e do concurso.4. No caso de empate de puntuación entre aspirantes, primará a fase de oposición sobre a de concurso. En caso de que permanecera o empate, realizarase una entrevista persoal. As preguntas estarán relacionadas coas funcións propias do posto de traballo, actuacións habituais do Concello no eido de actividades propias do posto, materias específicas do programa recollido no Anexo II desta convocatoria, coñecementos profesionais básicos e/ou preguntas de índole curricular e de personalidade, a fin de avaliar as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar. Puntuación máximo: 2 puntos. NOVENA.–PROPOSTA DE CONTRATACIÓN. LISTA DE RESERVA. O tribunal proporá á alcaldía o nomeamento dos/as dous/dúas aspirantes que obtiveran a maior puntuación no conxunto do proceso selectivo, de conformidade co establecido na anterior base. Na acta da selección, incluirase como lista de reserva a relación, pola orde de puntuación obtida no proceso de selección, dos/as aspirantes non propostos que tiveran superado a fase de oposición, para os casos de que o/a aspirante proposto/a rexeite a oferta de emprego ou cese no posto por outra circunstancia. DÉCIMA.–RECURSOS. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso - administrativo ante os Xulgados do Contencioso-Administrativo, no prazo de dous meses contados dende o día seguinte ao da publicación das presentes bases no taboleiro de anuncios do concello, segundo o artigo 46.1 da Lei 29/1998, do 13 de xullo, da xurisdición contencioso-administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo no BOP de conformidade co preceptuado nos artigos 123 e concordantes da Lei 39/2015, do 1 de outubro, do procedemento administrativo común das Administracións Públicas. ANEXO I MODELO DE SOLICITUDE D/ D.ª., con DNI número., e domicilio, para os efectos de notificación, en., parroquia de., concello de., C. P., teléfono. EXPÓN: Que desexa participar no proceso selectivo convocado para a provisión de dous postos de traballo de SOCORRISTA para a realización do SERVIZO DE VIXILANCIA E SALVAMENTO NAS PISCINAS MUNICIPAIS DO CONCELLO DE MESÍA DURANTE A TEMPADA ESTIVAL 2019 mediante contratación en réxime laboral temporal por obra ou servizo determinado, de acordo coas bases da convocatoria aprobadas por Decreto de Alcaldía de 10 de maio de 2019. Para tal efecto fai constar: 1.º.–Que reúne todos e cada un dos requisitos esixidos na base quinta da convocatoria.2.º.–Que coñece e acata incondicionalmente o contido das bases.3.º.–Que son certos todos os datos sinalados na presente solicitude.4.º.–Que achega coa presente solicitude a documentación xustificativa para a súa estimación. SOLICITA: Ser admitido/a para participar no referido proceso selectivo. Documentación que achega: ……………………………………………………………. …………………………………………………………… Mesía,. de. de 2019. Asinado: SR. ALCALDE-PRESIDENTE DO CONCELLO DE MESÍA ANEXO II TEMARIO 1. Natación.2. Socorrismo acuático: concepto, obxectivos e límites.3. Habilidades e destrezas básicas no medio acuático.4. Técnicas específicas de nado no medio acuático.5. Prevención de accidentes en instalacións acuáticas.6. A vixilancia.7. Rescate de accidentados en instalacións acuáticas. Secuencia de actuación. Técnicas de extracción e traslado de accidentados utilizadas no medio acuático.8. Cadea de supervivencia, RPC básica e os graos de afogado.9. Primeiros auxilios.10. A auga e o seu tratamento.11. O Concello de Mesía. Coñecementos xerais. Xeografía do concello. Os edificios e servizos públicos do Concello de Mesía.” Mesía, 10 de maio de 2019. Mariano Iglesias Castro Alcalde